Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA karmistab Iraani-vastast maksimaalse surve kampaaniat,
hoolimata ÜRO Julgeolekunõukogu liikmete vastuseisule.
Iisraeli energiaminister allkirjastas koos kolleegidega Egiptusest,
Itaaliast, Kreekast, Jordaaniast, Küprosest ja Palestiina omavalitsusest
Ida-Vahemere Gaasifoorumi harta
ja valitsustevaheline energiaühendus sai ametliku rahvusvahelise staatuse.
Euroopa Liit ei suutnud lahendada diplomaatilist tüli Valgevene teemal.
Küpros teatas, et ei toeta EL-i sanktsioone Ida-Euroopa riigi vastu,
kui Türgile ei määrata sanktsioone käitumise tõttu Vahemere idaosas.
USA karmistab Iraani-vastast maksimaalse surve kampaaniat,
hoolimata ÜRO Julgeolekunõukogu liikmete tõsisest vastuseisust.
Sellest tulenevalt näis peasekretär tavaprotokolli vältivat.
Julgeolekunõukogule saadetud kirjas tunnistas Guterres,
et ei teinud USA välisministrilt saadud kirjaga midagi,
sarnaselt teiste JN liikmete ja selle presidendiga.
Enamik nõukogu liikmeid olevat kirjutanud organi presidendile,
kelleks on praeguse eesistujariigi Nigeri esindaja ÜROs,
et USA kiri ei tähendanud teatist sanktsioonide taastamise kohta.
Lisaks teatas Guterres,
et augustis JN presidendiks olnud Indoneesia esindaja
ja praegune eesistuja Nigeeriast olevat väitnud,
et nende positsioon ei lubavat neil antud küsimuses midagi ette võtta.
Nii ei saavat peasekretär edasi minna, nagu ebaselgust ei eksisteeriks,
väitis Guterres. Lisaks toonitas ta,
et ÜRO ei tee midagi, kuni JN asja selgitab.
Prantsusmaa, Inglismaa ja Saksamaa
saatsid reedel nõukogu presidendile ühise kirja,
kus väljendasid vastuseisu USA käigule ning väitsid,
et Washingtoni katse sanktsioonide taastamist käivitada
ei saa kuidagi õiguslikku mõju omada.
Kolme Euroopa riigijuhi kiri
ühines Venemaa ja Hiina suulise vastuseisuga.
Vaatamata globaalsele vastuseisule ei paista see USAd heidutavat.
Valge Maja väljastas presidendi käsu
nn sanktsioonimehhanismi jõustamiseks,
mille tegi hiljem teatavaks välisminister Pompeo.
Täna teatan presidendi käsu alusel esmalt sanktsioonidest
Iraani kaitse- ja relvajõudude logistika ministeeriumi
ning Iraani kaitsetööstuse organisatsiooni ja selle juhi vastu.
Sanktsioonid saab ka Venetsueela ekspresident Maduro.
Ligi kaks aastat töötasid Teherani korrumpeerunud ametnikud
Venetsueela illegaalse režiimiga, et pilgata ÜRO relvaembargot.
Meie tänased sanktsioonid on hoiatus, mida tasub kuulda kogu maailmas.
Sanktsioonid ootavad kõiki ÜRO Iraani-vastase relvaembargo rikkujaid.
Küsimusele Euroopa vastuseisu kohta Washingtoni käigule seoses Iraaniga,
vastas Pompeo hoiatusega kõigi ÜRO liikmesriikide suhtes,
kes ei järgi taasjõustunud sanktsioonirežiimi.
Tegime nende sammudega selgeks,
et kõigil ÜRO liikmesriikidel on kohus neid sanktsioone rakendada.
See hõlmab ka Ühendkuningriiki, Prantsusmaad ja Saksamaad.
Ootame neilt riikidelt sanktsioonide jõustamist.
USA kaitseminister Mark Esper hoiatas aga Iraani
ja lubas reageerida Iraani tulevastele agressioonidele.
Oleme valmis reageerima Iraani tulevastele agressioonidele
ja oleme valmis panustama valitsuse maksimaalse surve kampaaniasse.
Vastuseks uutele USA sanktsioonidele koos ÜRO taasjõustunud meetmetega
väitis Iraani välisminister intervjuus USA meediale,
et neil pole Iraanile enam olulist mõju.
See pole midagi uut.
Ja ma ei arva,
et sel Iraanile enam olulist mõju oleks.
USA on Iraani vastu kogu oma surve käiku lasknud.
Loodeti,
et see sunnib meie rahva põlvili. Seda ei juhtunud.
Seepärast taganesid nad JCPOAst. Seetõttu käivitati maksimaalne surve.
Seepärast tehti julgeolekunõukogus resolutsiooniettepanek.
Seetõttu alustati pärast läbikukkumist nn sanktsioonide taastusprotsessi.
USA kaitseminister Mark Esper võõrustas täna Pentagonis
oma Iisraeli kolleegi Benny Gantzi. Nad arutasid põhjalikult
Iraani regionaalset ja globaalset tegevust.
Enne lahkumist teatas Gantz,
et käsitletakse ka vajadust säilitada Iisraeli kvalitatiivne sõjaline edumaa.
Shalom! Sõidan USAsse tõsistele kohtumistele
seoses Iisraeli julgeoleku tulevikuga.
Arutame homme USA kaitseministri ja tema kolleegidega
edasisi samme võitluses Iraaniga
ja Iisraeli kvalitatiivse sõjalise paremuse tagamist.
Iisraeli energiaminister allkirjastas koos kolleegidega Egiptusest,
Itaaliast, Kreekast, Jordaaniast, Küprosest ja Palestiina omavalitsusest
Ida-Vahemere Gaasifoorumi harta.
Süvenevate pingete valguses Türgiga
sai valitsustevaheline energiaühendus ametliku rahvusvahelise staatuse.
Mitmepoolse organisatsiooni loomist kiitnud avalduses ütles Yuval Steinitz,
et Iisraeli rannikuvete gaasivarud
toovad esimese omalaadse regionaalse koostöö
araabia- ja Euroopa riikidega.
Lepingud Iisraeli gaasi ekspordiks ca 30 mlrd USD ulatuses
on sõlmitud Jordaania ja Egiptusega.
Lisaks kinnitas Steinitz, et see olevat alles algus.
Brüsselis ei suutnud Euroopa Liit lahendada diplomaatilist tüli
Valgevene teemal.
Küpros teatas, et ei toeta EL-i sanktsioone Ida-Euroopa riigi vastu,
kui Türgile ei kehtestata sanktsioone käitumise tõttu Ida-Vahemeres.
Enne EL välisministrite kohtumist toonitas Küprose esidiplomaat,
et EL tegevus peab olema järjekindel
kõigi rikkumiste suhtes oma liikmete vastu.
Meie reaktsioon rikkumistele
EL põhiväärtuste ja printsiipide vastu
peab olema ühtne. See peab olema järjekindel.
Usun, et diplomaatias pole ummikuid.
Olen siin. Olen valmis käivitama poliitilist otsust,
milleni jõudsime Gymnichi kohtumisel.
Saksamaa blokeerib praegu karmimaid EL samme Türgi vastu,
kuna loodab Vahemere idaosa tülis diplomaatia võidule,
enne kui otsustatakse karistusmeetmete kasuks.
Seetõttu keeldus Küpros toetamast sanktsioone Valgevene vastu.
Nõuame konsensust ja ühe riigi hääl on puudu.
See on Küpros. Küpros pole vastu sanktsioonidele Valgevene suhtes,
kuid ei leia, et peaks nende poolt hääletama,
kuna arvab, et sel juhul tuleks kehtestada sanktsioonid
ka Türgi suhtes.
Liibüas teatas rahvusarmee juht Khalifa Haftar nädalavahetusel,
et pärast 8-kuulist blokaadi
lubavad tema jõud jätkata naftatootmist.
Teatan nafta tootmise ja ekspordi taastamisest
kõigi nõudmiste ja vajalike protseduuridega
naftatulude õiglase jagamise tagamiseks,
ja kindlustamiseks,
et need ei toeta terrorismi ja neid ei ohusta varastamine.
Need on tagatised tootmise ja ekspordi jätkumiseks.
Oleme selleks innukalt valmis
oma kodanike elutingimuste parandamise eesmärgil.
Haftari otsus kõlas pärast seda,
kui kõrge rivaalpoliitik Tripoli Lääne toetatud ühtsusvalitsuses
teatas komisjoni moodustamisest õiglase tulude jagamise tagamiseks.
Blokaadi tõttu Ida-Liibüa jõudude vastu
on riik kaotanud tänavu 9 miljardit USD naftatulu.
Algselt Tripoli sügava korruptsiooni tõttu kehtestatud blokaadist
on saanud tõsine takistus rahuotsingute teel pärast seda,
kui Haftari rünnak Tripolile juunis kokku varises.
Aitäh vaatamast!
TV7 palvealgatuse osana
kutsun teid palvetama täna koos meie tiimiga Jeruusalemmas
Hondurase pääste ja rahu eest.
Paluge jätkuvalt ka rahu ja päästet Jeruusalemmale ja Iisraelile
ning kõigi eest maailmas,
keda on puudutanud koroonaviirus ja selle majandustagajärjed.
Tänan kõiki partnereid toetuse eest TV7 teenistusele Jeruusalemmas.
Jagage meie saateid ka teistega, keda need õnnistada võiksid.
Olen Jonathan Hessen. Kena õhtut! Kohtumiseni homme!
Tõlge: Monika Jaaguri